open-index/open-wikipedia-markdown huggingface dataset:
Ασπρόχωμα Μεσσηνίας

Το **Ασπρόχωμα** είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου, με πληθυσμό 586 κατοίκων, σύμφωνα με την Απογραφή του 2011. Διοικητικά είναι έδρα ομώνυμης Τοπικής Κοινότητας που υπάγεται στη Δημοτική Ενότητα Καλαμάτας, του Δήμου Καλαμάτας.
 
## Τοποθεσία
Το Ασπρόχωμα βρίσκεται σε υψόμετρο 19 μέτρων και απέχει 4 χιλιόμετρα από την Καλαμάτα. Στα όρια Ασπροχώματος και Καλαμάτας βρίσκεται και το εργοστάσιο της Καπνοβιομηχανίας Καρέλια.

## Διοικητικές μεταβολές
* 21-04-1835, ο οικισμός Ασπρόχωμα προσαρτάται στο Δήμο Καλαμών.
* 31-08-1912, ο οικισμός Ασπρόχωμα αποσπάται από το Δήμο Καλαμών και ορίζεται έδρα της Κοινότητας Ασπροχώματος.
* 14-03-1971, στον οικισμό Ασπρόχωμα προσαρτάται ο καταργούμενος οικισμός Κουμουνδούρος της Κοινότητας Ασπροχώματος.
* 04-12-1997, ο οικισμός Ασπρόχωμα αποσπάται από την Κοινότητα Ασπροχώματος και προσαρτάται στο Δήμο Καλαμάτας.

## Τοπική κοινότητα
Η τοπική κοινότητα Ασπροχώματος είναι χαρακτηρισμένη ως αγροτικός πεδινός οικισμός, με έκταση 6,430 χμ² (2011). Περιλαμβάνει και τους οικισμούς Ακοβίτικα, Καγκαρέικα, Καλάμι, Κατσίκοβο και Λαγκάδα-Δημητρακοπουλέικα. 

### Πληθυσμός

(σε παρένθεση ο πληθυσμός της τοπικής κοινότητας)

## Εξωτερικοί σύνδεσμοι
* Δήμος Καλαμάτας

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)  

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Καλαμάτας
Ροβέρτος Β΄ του Λούμπιν

Ο **Ροβέρτος Β΄**, πολων. Ruprecht II lubiński (1396/1402 - 24 Αυγούστου 1431) από τον Οίκο των Πιαστ-Σιλεσίας ήταν δούκας του Λούμπιν/Λύμπεν και του Χόινουφ/Χάυναου (από το 1419/20).

## Βιογραφία
Ήταν ο πρωτότοκος γιος του Ερρίκου Θ΄ δούκα του Λούμπιν, Χόινουφ, Ολάβα, Μπζεγκ και της Άννας των Πιαστ-Σιλεσίας-Οπόλε, κόρης του Πσεμύσλαφ Α΄ δούκα του Τσέσυν, Μπύτομ, Σέβιες.

Έπειτα από το τέλος του πατέρα του το 1419/20, ο Ροβέρτος Β΄ κληρονόμησε τα δουκάτα του Λούμπιν και του Χόινουφ. Οι μικρότεροι αδελφοί του Βεντσέσλαος Γ΄ και Λουδοβίκος Γ΄ έλαβαν από κοινού τα δουκάτα της Ολάβα και του Νιέμτσα.

Το 1422 χρίστηκε ιππότης του Τάγματος του Αγ. Ιωάννου στην Πολωνία, Βοημία και Μοραβία. Το 1423 απεβίωσε ο Βεντσέσλαος Γ΄ και τον κληρονόμησε ο Λουδοβίκος Γ΄. Ο Ροβέρτος Β΄ απεβίωσε 29 ετών άγαμος το 1431 και τα δουκάτα του περιήλθαν επίσης στον Λουδοβίκο Γ΄.

## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealoby of the House of Piast: Silesia". Genealogy.EU.

## Παραπομπές


Κατηγορία:Οίκος των Πιαστ-Σιλεσίας
Επαμεινώνδας Χαρισιάδης

Ο **Επαμεινώνδας Χαρισιάδης** ήταν Έλληνας επαναστάτης του αυτονομιστικού κινήματος της Βόρειας Ηπείρου, πολιτικός και ιατρός.

## Βιογραφία
Ο Χαρισιάδης γεννήθηκε στην Κορυτσά, (στη Βόρεια Ήπειρο όπως είναι γνωστή η ευρύτερη περιοχή εντός της ελληνικής βιβλιογραφίας) στη σημερινή νότια Αλβανία, τότε τμήμα της Οθωμανικής Αυτοκρατορίας. Το 1914, ήταν μεταξύ των μελών της τοπικής ελληνικής κοινότητας η οποία προχώρησε στην οργάνωση στρατιωτικών μονάδων εθελοντών, γνωστών ως «Ιερών Λόχων», με απώτερο σκοπό την υπεράσπιση της Κορυτσάς απέναντι στην προσεχή ενσωμάτωσή της από το νεοϊδρυθέν Πριγκιπάτο της Αλβανίας. Ο Χαρισιάδης ήταν εκ κυριότερων Βορειοηπειρωτών ηγετών οι οποίοι συμμετείχαν στην αντιαλβανική εξέγερση του Μαρτίου του 1914, στην Κορυτσά. Κατά τη διάρκεια της εξεγέρσεως, σχημάτισε ένοπλη ομάδα στη Βίγλιστα και επεχείρησε να παράσχει ενισχύσεις τους επαναστάτες της Κορυτσάς.

Ο Χαρισιάδης εξελέγη ως μέλος του Ελληνικού Κοινοβουλίου (1915-1917) για το Νομό Κορυτσάς, κατά τη διάρκεια περιόδου όπου η πατρίδα του βρισκόταν υπό ελληνικό έλεγχο. Τον Δεκέμβριο του 1940, κατά τη διάρκεια του Β΄ Παγκοσμίου Πολέμου, η Κορυτσά επανήλθε, εκ νέου, υπό ελληνικό έλεγχο, κατά τη διάρκεια των στρατιωτικών επιχειρήσεων του Ελληνοϊταλικού Πολέμου. Ο Χαρισιάδης ήταν μεταξύ των μελών της τοπικής ελληνοαλβανικής επιτροπής η οποία και υπέγραψε το πρωτόκολλο συνθηκολόγησης της Κορυτσάς.

## Παραπομπές

## Πηγές

*  

Κατηγορία:Βορειοηπειρώτες
Κατηγορία:Ιστορία της νεότερης Αλβανίας
Κατηγορία:Βουλευτές Κορυτσάς
Ακοβίτικα Μεσσηνίας

Τα **Ακοβίτικα** είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου, με πληθυσμό 594 κατοίκων, σύμφωνα με την Απογραφή του 2011. Διοικητικά ανήκουν στην Κοινότητα Ασπροχώματος και υπάγονται στη Δημοτική Ενότητα Καλαμάτας, του Δήμου Καλαμάτας.

## Τοποθεσία
Τα Ακοβίτικα βρίσκονται σε υψόμετρο 13 μέτρων, κοντά στην Καλαμάτα, πάνω στο δρόμο Νέα Είσοδος Καλαμάτας (Οδός Ηρώων Πολυτεχνείου).

## Αρχαιολογικός χώρος
Στα Ακοβίτικα υπάρχει αρχαιολογικός χώρος, που περιλαμβάνει 2 Πρωτοελλαδικά Μέγαρα και το Ναό του Ποσειδώνα. Θεωρείται από τους σπουδαιότερους αρχαιολογικούς χώρους της Μεσσηνίας, αλλά δεν είναι πολύς γνωστός.

## Διοικητικές μεταβολές

* 16-10-1940, αναγνώριση του οικισμού Ακοβίτικα και προσάρτησή του στην Κοινότητα Ασπροχώματος.
* 04-12-1997, ο οικισμός Ακοβίτικα αποσπάται από την Κοινότητα Ασπροχώματος και προσαρτάται στο Δήμο Καλαμάτας.
## Πληθυσμός

## Εξωτερικοί σύνδεσμοι

* Δήμος Καλαμάτας

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Καλαμάτας
Λουδοβίκος Β΄ του Μπζεγκ

Ο **Λουδοβίκος Β΄**, πολων. Ludwik II z Brzegu (1380/85 - 30 Μαΐου 1436) από τον Οίκο των Πιαστ-Σιλεσίας ήταν δούκας του Μπζεγκ/Μπρηγκ (από το 1399, μαζί με τον μεγαλύτερο αδελφό του ως το 1400) και της Λεγκνίτσα (από το 1413).

## Βιογραφία
Ήταν ο δευτερότοκος γιος του Ερρίκου Ζ΄ με *την ουλή*, δούκα του Μπζεγκ και της Μαργαρίτας των Πιαστ, κόρης του Σιεμόβιτ Γ΄ δούκα της Μαζοβίας.

## Οικογένεια
Νυμφεύτηκε πρώτα το 1409 τη Χέντβιχ Ζαπόλυα, κόρη ενός Ούγγρου βαρώνου. Δεν απέκτησαν απογόνους και η Χέντβιχ απεβίωσε το 1414.

Το 1418 ο Λουδοβίκος Β΄ έκανε δεύτερο γάμο με την Ελισάβετ των Χοεντσόλερν, κόρη του Φρειδερίκου Α΄ εκλέκτορα του Βρανδεμβούργου και είχε τέκνα:
* Μαγδαληνή π.1430-1497, παντρεύτηκε τον Νικόλαο Α΄ των Πιαστ-Σιλεσίας-Οπόλε δούκα του Οπόλε, Μπζεγκ, κ.ά. 
* Χέντβιχ π.1433-1471, παντρεύτηκε τον Ιωάννη Α΄ των Πιαστ-Σιλεσίας δούκα του Λούμπιν, Χόινουφ, Μπζεγκ, κ.ά.
* Λουδοβίκος 1419/20-1435 απεβ. 15 ετών, Ελισάβετ 1426-1435 απεβ. 9 ετών.

## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast: Silesia". Genealogy.EU.

## Παραπομπές


Κατηγορία:Οίκος των Πιαστ-Σιλεσίας
Επίθεση των Νεκρών

Η **Επίθεση των Νεκρών** είναι μια μάχη του Α Παγκοσμίου Πολέμου μεταξύ των Γερμανών και των Ρώσων που έγινε στις 6 Αυγούστου του 1915, στο οχυρό Οσοβιέτς, που βρίσκεται στη σημερινή Πολωνία. Το περιστατικό αναφέρεται στους Ρώσους στρατιώτες,οι οποίοι έχοντας δεχθεί δηλητηριώδη χημικά αέρια κι όντας ετοιμοθάνατοι, αποφάσισαν να αντεπιτεθούν στους πολιορκητές Γερμανούς, μέχρι τέλους.

## Ο Αγώνας
Η μάχη μεταξύ των γερμανικών και των ρωσικών δυνάμεων συνεχίζονταν με αμείωτους ρυθμούς στα πλαίσια του Α Παγκοσμίου Πολέμου. Ένα από τα μέρη που οι Γερμανοί συνάντησαν την μεγαλύτερη αντίσταση ήταν το οχυρό Οσοβιέτς(υπό ρωσική διοίκηση τότε), που σήμερα βρίσκεται επί πολωνικού εδάφους κοντά στη πόλη Μπιάλιστοκ, στα βορειοανατολικά της χώρας. Καθώς άλλου είδους επιθέσεις δεν είχαν αποτέλεσμα αποφασίστηκε η λύση της ρίψης ενός μείγματος δηλητηριωδών αερίων. Οι Γερμανοί συνειδητοποίησαν ότι το αέριο θα ήταν αρκετά αποτελεσματικό γιατί οι εχθροί δεν είχαν προστατευτικές μάσκες. Στις 6 Αυγούστου 1915, οι Γερμανοί απελευθέρωσαν το αέριο σε Ρώσους και Πολωνούς στρατιώτες, καταστρέφοντας αποτελεσματικά τους πνεύμονες και τους λαιμούς των εχθρών τους. Πολλοί στρατιώτες πέθαναν από τις καταστροφικές συνέπειες των αερίων. Παρά το ότι σκοτώθηκαν περίπου 2.000 στρατιώτες, οι Γερμανοί σοκαρίστηκαν όταν δέχθηκαν πυρά από ένα μικρό αριθμό όπλων που είχαν επιβιώσει από το βομβαρδισμό του πυροβολικού και επανδρώθηκαν από τους τελευταίους επιζώντες της φρουράς, πολλοί εκ των οποίων φορούσαν στολές γεμάτες με αίμα που προερχόταν από τους τραυματισμένους πνεύμονες. Αυτή η αντίσταση έμεινε γνωστή κι ως η Επίθεση των Νεκρών, η οποία είχε ως αποτέλεσμα οι Γερμανοί να τραπούν σε φυγή και το κάστρο να αντέξει για 2 βδομάδες ακόμα. Στις 18 Αυγούστου το οχυρό εκκενώθηκε γιατί κινδύνευε με περικύκλωση και οι απώλειες για τους Ρώσους θα ήταν ακόμα μεγαλύτερες.

## Μαρτυρίες
Ένας από τους επιζώντες της επίθεσης, ο Σεργκέι Χμέλκοφ,περιέγραψε αργότερα πως όσοι βρίσκονται έξω, σε εκτεθειμένες θέσεις,πέθαναν δηλητηριασμένοι. «Το γρασίδι μαύρισε, υπήρχαν πέταλα λουλουδιών πεσμένα παντού...το κρέας, το βούτυρο,το λαρδί, τα λαχανικά δηλητηριάστηκαν και ήταν ακατάλληλα για κατανάλωση.»

## Παραπομπές


Κατηγορία:Μάχες του Α' Παγκοσμίου Πολέμου
Ερρίκος Ι΄ του Χόινουφ

Ο **Ερρίκος Ι΄**, πολων. Henryk X książę Chojnów (1426 - πριν τις 28 Μαΐου 1452) από τον Οίκο των Πιαστ-Σιλεσίας ήταν δούκας του Λούμπιν/Λύμπεν (1441-46, μαζί με τον αδελφό του), του Χόινουφ/Χάιναου (από το 1452), του Μπζεγκ/Μπρηγκ και του Ζλοτορία/Γκόλντμπεργκ (1449-50, με τον αδελφό του).

## Βιογραφία
Ήταν ο δευτερότοκος γιος του Λουδοβίκου Γ΄ δούκα της Ολάβα, Λούμπιν, Χόινουφ, Ζλοτορία και της Μαργαρίτας των Πιαστ-Σιλεσίας-Οπόλε, κόρης του Μπόλκο Δ΄ δούκα του Οπόλε, Στσέλτσε, Νιεμόντλιν.

Όταν το 1441 απεβίωσε ο πατέρας του, ο Ερρίκος Ι΄ και ο μεγαλύτερος αδελφός του Ιωάννης Α΄ έλαβαν από κοινού τα δουκάτα Λούμπιν & Χόινουφ. Η μητέρα τους έλαβε την Ολάβα ως πρόσοδο. Το 1443 έλαβαν το Μπζεγκ από την Ελισάβετ των Χοεντσόλερν, χήρα του μεγάλου θείου τους Λουδοβίκου Β΄ δούκα του Μπζεγκ, ο οποίος είχε αποβιώσει από το 1436. 

Η δύσκολη οικονομική κατάσταση ανάγκασαν τους δύο αδελφούς να υποθηκεύσουν το Λούμπιν στον Ερρίκο Θ΄ τον *Πρεσβύτερο*,  δούκα του Γκλόγκουφ το 1446. Το 1450 υποθήκευσαν και το Μπζεγκ στον εκ μητρός θείο τους Νικόλαο Α΄ δούκα του Οπόλε. Τελικά τους έμεινε το Χόινουφ και το Στσέλιν, που τα κυβερνούσαν από κοινού, ώσπου απεβίωσε ο Ερρίκος Ι΄ το 1452, σε ηλικία 26 ετών, αφήνοντας τον Ιωάννη Α΄ μόνο κυβερνήτη.

## Παραπομπές


## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast: Silesia". Genealogy.EU.

Κατηγορία:Οίκος των Πιαστ-Σιλεσίας
Ιωάννης Β΄ της Λεγκνίτσα

Ο **Ιωάννης Β΄**, πολων. Jan II Legnicki (1477 - 6 Μαρτίου 1495) από τον Οίκο των Πιαστ-Σιλεσίας ήταν δούκας της Λεγκνίτσα (από το 1488, μαζί με τον αδελφό του).

## Βιογραφία
Ήταν ο πρωτότοκος γιος του Φρειδερίκου Α΄ δούκα της Λεγκνίτσα, Χόινουφ, Στσέλιν, Ολάβα, Μπζεγκ, Λούμπιν και της Λουντμίλας των Ποντιέμπραντυ, κόρης του Γεωργίου της Βοημίας.

Έπειτα από το τέλος του πατέρα του το 1488, ο Ιωάννης Β΄ και οι νεότεροι αδελφοί του Φρειδερίκος Β΄ και Γεώργιος Α΄ τον διαδέχθηκαν στη Λεγκνίτσα, Χόινουφ, Λούμπιν. Καθώς ήταν ανήλικοι, επίτροπος ανέλαβε η μητέρα τους, που έλαβε ως εισόδημα το Μπζεγκ και την Ολάβα.

Ο Ιωάννης Β΄ απεβίωσε 18 ετών άγαμος το 1495 και τα δουκάτα έμειναν στους δύο αδελφούς του, που ενηλικιώθηκαν το 1498. Το 1502 απεβίωσε και η Λουντμίλα και το Μπζεγκ και η Ολάβα περιήλθαν στους Φρειδερίκο Β΄ και Γεώργιο Α΄. Το 1521 απεβίωσε άτεκνος ο Γεώργιος Α΄ και ο Φρειδερίκος Β΄ έμεινε μόνος κυβερνήτης.

## Αναφορές σε πηγές


## Πηγές
* Marek, Miroslav. "Complete Genealogy of the House of Piast: Silesia". Genealogy.EU.
* Cawley, Charles, SILESIA, Medieval Lands database, Foundation for Medieval Genealogy.

Κατηγορία:Οίκος των Πιαστ-Σιλεσίας
Γεώργιος Α΄ του Μπζεγκ

Ο **Γεώργιος Α΄**, πολων. Jerzy I brzeski (1481/83 - 30 Μαΐου 1521) από τον Οίκο των Πιαστ-Σιλεσίας ήταν δούκας της Λεγκνίτσα (1488-1505, μαζί με τον αδελφό του) και του Μπζεγκ/Μπρηγκ (από το 1505).

## Βιογραφία
Ήταν ο τρίτος γιος του Φρειδερίκου Α΄ δούκα της Λεγκνίτσα, Μπζεγκ, Χόινουφ, Στσέλιν, Ολάβα, Λούμπιν και της Λουντμίλας, κόρης του Γεωργίου της Βοημίας.

Το 1488 διαδέχθηκε με τους δύο μεγαλύτερους αδελφούς του Ιωάννη Β΄ και Φρειδερίκο Β΄ τον πατέρα τους στη Λεγκνίτσα, Χόινουφ, Λούμπιν. Ήταν ανήλικοι και η μητέρα τους ανέλαβε επίτροπος, η οποία έλαβε το Μπζεγκ κα την Ολάβα ως εισόδημα, σύμφωνα με τον νόμο για τη χήρα. Το 1495 απεβίωσε ο Ιωάννης Β΄ 18 ετών και το 1498 οι δύο εναπομείναντες αδελφοί ενηλικιώθηκαν και ανέλαβαν την εξουσία.

Η Λουντμίλα απεβίωσε το 1503 και το Μπζεγκ και η Ολάβα περιήλθαν στους δύο γιούς της, που συνέχισαν να συγκυβερνούν ως το 1505. Τότε αποφάσισαν τη διαίρεση των γαιών: ο Γεώργιος Α΄ έλαβε το Μπζεγκ και το Λούμπιν. Το 1521 απεβίωσε ο Γεώργιος Α΄, 39 ετών, και η σύζυγός του Άννα έλαβε ως εισόδημα το Λούμπιν, σύμφωνα με τον νόμο. Το Μπζεγκ κληρονομήθηκε στον Φρειδερίκο Β΄. Το 1547 απεβίωσε ο Φρειδερίκος Β΄ και το 1550 η Άννα. 

## Οικογένεια
Νυμφεύτηκε το 1516 την Άννα, κόρη του Μπόγκισλαβ Ι΄ δούκα της Πομερανίας. Δεν απέκτησαν απογόνους.

## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Silesia: Piast". Genealogy.EU.

## Παραπομπές

Κατηγορία:Οίκος των Πιαστ-Σιλεσίας
Παραλία Βέργας Μεσσηνίας

Η **Παραλία Βέργας** είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου, με πληθυσμό 2.125 κατοίκων, σύμφωνα με την Απογραφή του 2011. Διοικητικά ανήκει στην Κοινότητα Βέργας και υπάγεται στη Δημοτική Ενότητα Καλαμάτας, του Δήμου Καλαμάτας.

## Τοποθεσία
Η Παραλία Βέργας βρίσκεται σε υψόμετρο 18 μέτρων, απέχει 5 χιλιόμετρα από την Καλαμάτα και είναι η προέκταση της Παραλίας Καλαμάτας. Μέχρι το 1972, ονομαζόταν Αγριλιά.

## Διοικητικές μεταβολές
* 19-03-1961, αναγνώριση του οικισμού Αγριλιά και προσάρτησή του στην Κοινότητα Βέργας.
* 25-10-1972, ο οικισμός Αγριλιά μετονομάζεται σε Παραλία Βέργας.
* 05-04-1981, στον οικισμό Παραλία Βέργας προσαρτάται ο καταργούμενος οικισμός Αγία Σιών και ο καταργούμενος οικισμός Αλμυρό της Κοινότητας Βέργας.
* 04-12-1997, ο οικισμός Παραλία Βέργας αποσπάται από την Κοινότητα Βέργας και προσαρτάται στο Δήμο Καλαμάτας.

## Εξωτερικοί σύνδεσμοι
* Δήμος Καλαμάτας

## Παραπομπές


Κατηγορία:Γεωγραφία της Μεσσηνίας
Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Καλαμάτας
Ερριέττα Αικατερίνη Αγνή του Άνχαλτ-Ντέσαου

Η **Ερριέττα Αικατερίνη Αγνή του Άνχαλτ-Ντέσαου** (*Henriette Katharina Agnes von Anhalt-Dessau*, 5 Ιουνίου 1744 - 15 Δεκεμβρίου 1799) ήταν κόρη του Λεοπόλδου Β΄ του Άνχαλτ-Ντέσαου.

## Βιογραφία
Γεννήθηκε στις 5 Ιουνίου 1744 στο Ντέσαου και ήταν το τρίτο παιδί και δεύτερη κόρη του Λεοπόλδου Β΄ του Άνχαλτ-Ντέσαου και της Γκίζελας Αγνής του Άνχαλτ-Κέτεν. Σε ηλικία έξι μηνών έγινε κοσμήτορας του Αββαείου του Χέρφορντ.

Στις 26 Οκτωβρίου 1779 παντρεύτηκε τον Ιωάννη Γιοστ του Λοέν στην Οικία Μπόσφελντ στο Ρέντα-Βίντενμπρυκ. Μαζί απέκτησαν δύο παιδιά:
*τον Φρειδερίκο, στρατάρχη της αυλής του Ντέσαου.
*την Αγνή, παντρεύτηκε τον Ερρίκο Ερνέστο Λεοπόλδο του Ζέερ-Τος.

Από το 1795 η Ερριέττα και ο Ιωάννης ζούσαν στο Ντέσαου και είχαν έντονο ενδιαφέρον για την κοινωνική ζωή της πόλης.

Πέθανε στις 15 Δεκεμβρίου 1799 στο Ντέσαου σε ηλικία 55 ετών.

## Πηγές
* Eva Labouvie: *Schwestern und Freundinnen: zur Kulturgeschichte weiblicher Kommunikation*, Böhlau Verlag Köln Weimar, 2009, p. 321 ff

## Παραπομπές


Κατηγορία:Οίκος των Ασκάνια
Κατηγορία:Γερμανοί ευγενείς
Κατηγορία:Πριγκίπισσες του Άνχαλτ-Ντέσαου
Κατηγορία:Πριγκίπισσες της Γερμανίας
Φρειδερίκος Γ΄ της Λεγκνίτσα

Ο **Φρειδερίκος Γ΄**, πολων. Fryderyk III Legnicki (22 Φεβρουαρίου 1520 - 15 Δεκεμβρίου 1570) από τον Οίκο των Πιαστ-Σιλεσίας ήταν δούκας της Λεγκνίτσα (1547-1551, 1556-59)· δύο φορές οι Αψβούργοι τον εκτόπισαν από τη θέση του.

## Βιογραφία
Ήταν ο πρωτότοκος γιος του Φρειδερίκου Β΄ δούκα της Λεγκνίτσα, Μπζεγκ και της Σοφίας των Χοεντσόλερν, κόρης του Φρειδερίκου Α΄ μαργράβου του Βρανδεμβούργου-Άνσμπαχ.

## Οικογένεια
Νυμφεύτηκε το 1538 την Αικατερίνη, κόρη του Ερρίκου Ε΄ δούκα του Μεκλεμβούργου και είχε τέκνα:
* Ερρίκος ΙΑ΄ 1539-1588, δούκας της Λεγκνίτσα.
* Αικατερίνη 1542-1569, παντρεύτηκε τον Φρειδερίκο-Καζιμίρ των Πιαστ-Σιλεσίας του Τσέσυν.
* Ελένη 1545/47-1583, παντρεύτηκε τον Ζήγκμουντ Β΄ του Κούρτσμπαχ-Μίλιτις, βαρόνο του Τράχενμπεργκ.
* Φρειδερίκος Δ΄ 1552-1596, δούκας της Λεγκνίτσα.
* Φρειδερίκος 1543-1551 απεβ. 8 ετών, Σοφία 1541-1542 απεβ. 1 έτους.

## Παραπομπές


## Πηγές
* Marek, Miroslav. "Complete Genealogy of the House of Piast: Silesia". Genealogy.EU.
* Cawley, Charles, SILESIA, Medieval Lands database, Foundation for Medieval Genealogy.

Κατηγορία:Οίκος των Πιαστ-Σιλεσίας
Ερρίκος ΙΑ΄ της Λεγκνίτσα

Ο **Ερρίκος Ια΄**, πολων. Henryk XI Legnicki (23 Φεβρουαρίου 1539 - 3 Μαρτίου 1588) από τον Οίκο των Πιαστ-Σιλεσίας ήταν δούκας της Λεγκνίτσα (1551-56 υπό επιτροπεία, 1559-76, 1580-81).

## Βιογραφία
Ήταν ο πρωτότοκος γιος του Φρειδερίκου Γ΄ δούκα της Λεγκνίτσα και της Αικατερίνης, κόρης του Ερρίκου Ε΄ δούκα του Μεκλεμβούργου.

## Οικογένεια
Νυμφεύτηκε το 1560 τη Σοφία των Χοεντσόλερν, κόρη του Γεωργίου μαργράβου του Βρανδεμβούργου-Άνσμπαχ και είχε τέκνα:
* Αικατερίνη-Σοφία 1561-1608, παντρεύτηκε τον Φρειδερίκο των Βίττελσμπαχ δούκα του Παλατινάτου-Τσβάιμπρυκεν-Βόενστραους-Πάρκσταϊν.
* Άννα-Μαρία 1563-1620.
* Αιμιλία 1563-1620.
* Σαβίνα-Βαρβάρα 1571-1572 απεβ. 2 ετών, Γεώργιος-Φρειδερίκος 1565 απεβ. 2  μηνών, ένας γιος 1565 απεβ. νήπιο.

## Πηγές
* Marek, Miroslav. "Complete Genealogy of the House of Piast: Silesia". Genealogy.EU.
* ΣΙΛΕΣΙΑ

## Παραπομπές


Κατηγορία:Οίκος των Πιαστ-Σιλεσίας
Φρειδερίκος Δ΄ της Λεγκνίτσα

Ο **Φρειδερίκος Δ΄**, πολων. Fryderyk IV, książę legnicki (20 Απριλίου 1552 - 27 Μαρτίου 1596) από τον Οίκο των Πιαστ-Σιλεσίας ήταν δούκας της Λεγκνίτσα (1571, μαζί με τον μεγαλύτερο αδελφό του το 1571-76 και το 1580-81).

## Βιογραφία
Ήταν ο δεύτερος (επιζήσας) γιος του Φρειδερίκου Γ΄ δούκα της Λεγκνίτσα και της Αικατερίνης, κόρης του Ερρίκου Ε΄ δούκα του Μεκλεμβούργου.

## Οικογένεια
Νυμφεύτηκε πρώτα το 1587 τη Μαρία-Σιδωνία των Πιαστ-Σιλεσίας-Οπόλε, κόρη του Βεντσεσλάου Γ΄ Αδάμ δούκα του Τσέσυν και είχε τέκνα:
* Μαρία-Αικατερίνη 1587, απεβ. 3 ημερών.

Το 1587 απεβίωσε η Μαρία-Σιδωνία και ο Φρειδερίκος Δ΄ έκανε δεύτερο γάμο με τη Δωροθέα, κόρη του Ιωάννη Β΄ δούκα του Σλέσβιχ-Χόλσταϊν-Σόντερμπουργκ και είχε τέκνα:
* ένας γιος 1592, ένας γιος 1593, απεβ. την ημέρα που γεννήθηκαν.

Το 1593 απεβίωσε η Δωροθέα και το 1594 ο Φρειδερίκος Δ΄ έκανε τρίτο γάμο με την Άννα, κόρη του Χριστοφόρου δούκα της Βυρτεμβέργης. Δεν απέκτησαν απογόνους.

## Πηγές
* Marek, Miroslav. "Complete Genealogy of the House of Piast: Silesia". Genealogy.EU.
* Cawley, Charles, SILESIA, Medieval Lands database, Foundation for Medieval Genealogy.

## Παραπομπές


Κατηγορία:Οίκος των Πιαστ-Σιλεσίας
Ιωάννης Γεώργιος της Ολάβα

Ο **Ιωάννης-Γεώργιος** (πολων.: *Jan Jerzy oławski*, 17 Ιουνίου 1552 - 6 Ιουλίου 1592) από τον Οίκο των Πιαστ-Σιλεσίας ήταν δούκας της Ολάβα/Όλαου και Βόλουφ/Βόλαου.

## Βιογραφία
Ήταν ο δευτερότοκος γιος του Γεωργίου Β΄, δούκα του Μπζεγκ-Ολάβα-Βόλουφ και της Βαρβάρας των Χοεντσόλερν, κόρης του Ιωακείμ Β΄ Έκτορα, εκλέκτορα του Βρανδεμβούργου.

## Οικογένεια
Νυμφεύτηκε το 1582 την Άννα, κόρη του Χριστοφόρου, δούκα της Βυρτεμβέργης και είχε τέκνα:
* Γεώργιος-Χριστόφορος 1583-1584 απεβ. 1 έτους
* Βαρβάρα 1586, απεβ. 2 μηνών.

## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast: Silesia". Genealogy.EU.

## Παραπομπές


Κατηγορία:Οίκος των Πιαστ-Σιλεσίας
Γεώργιος Ροδόλφος της Λεγκνίτσα

Ο **Γεώργιος-Ροδόλφος**, πολων. Georg Rudolf von Liegnitz (22 Ιανουαρίου 1595 - 14 Ιανουαρίου 1653) από τον Οίκο των Πιαστ-Σιλεσίας ήταν δούκας της Λεγκνίτσα/Λήγκνιτς και του Βόλουφ/Βόλαου. Ανθρωπιστής, προστάτης των τεχνών, συνθέτης και ποιητής, έγινε επίσης κυβερνήτης της Άνω Σιλεσίας (1621-28, 1641-53).

## Βιογραφία
Ήταν ο δεύτερος (επιζήσας) γιος του Ιωακείμ-Φρειδερίκου δούκα του Μπζεγκ, Ολάβα, Βόλουφ, Λεγκνίτσα και της Άννας-Μαρίας των Ασκάνια, κόρης του Ιωακείμ-Ερνέστου πρίγκιπα του Άνχαλτ.

## Οικογένεια
Νυμφεύτηκε το 1614 την εξαδέλφη του Σοφία-Ελισάβετ των Ασκάνια, κόρη του εκ μητρός θείου του Ιωάννη-Γεωργίου Α΄ πρίγκιπα του Άνχαλτ-Ντέσαου. Για τον γάμο, ο Γεώργιος-Ροδόλφος μεταστράφηκε στον Προτεσταντισμό. Δεν απέκτησαν απογόνους και η Σοφία-Ελισάβετ απεβίωσε το 1622.

Το 1624 ο Γεώργιος-Ροδόλφος έκανε δεύτερο γάμο με την εξαδέλφη του Ελισάβετ-Μαγδαληνή των Ποντιέμπραντυ, κόρη του Καρόλου Β΄ δούκα του Μύνστερμπεργκ-Ελς και της Ελισάβετ-Μαγδαληνής των Ποτιέμπραντυ (εκ πατρός θείας του). Ούτε και από αυτόν τον γάμο αποκτήθηκαν παιδιά.

## Πηγές
* von Isenburg, Prince W.K. & Schwennicke D.; Europäische Stammtafeln (Vol III, Part I, Table 11), Marburg (1984).
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast: Silesia". Genealogy.EU.

## Παραπομπές


Κατηγορία:Οίκος των Πιαστ-Σιλεσίας
Κυβέρνηση του Μαυροβουνίου

Η **κυβέρνηση του Μαυροβουνίου** (μαυροβουνιακά/σερβικά: *Влада Йрне Горе, Vlada Republike Crne Gore*) είναι το εκτελεστικό όργανο της κρατικής αρχής της Δημοκρατίας του Μαυροβουνίου. Επικεφαλής της είναι ο Πρωθυπουργός του Μαυροβουνίου και μέλη της, πέρα από τον πρωθυπουργό, είναι οι αντιπροέδροι της κυβέρνησης, καθώς και οι υπουργοί της.

Ο Μιλόικο Σπάιτς είναι ο σημερινός πρωθυπουργός του Μαυροβουνίου και επικεφαλής της κυβέρνησης από τις 31 Οκτωβρίου 2023.Τα σημερινά μέλη του υπουργικού συμβουλίου εκλέχθηκαν στις 31 Οκτωβρίου 2023 από το Κοινοβούλιο του Μαυροβουνίου. Η κυβέρνηση έχει την κοινοβουλευτική στήριξη από το Δημοκρατικό Κόμμα των Σοσιαλιστών, τους Σοσιαλδημοκράτες, την Κροατική Πολιτική Πρωτοβουλία, το Φιλελεύθερο Κόμμα, το Βοσνιακό Κόμμα και το Αποφασισμένοι Αλβανοί.

## Κυβερνητική ιστορία

**Κατάλογος κυβερνήσεων του [[Μαυροβούνιο|Μαυροβουνίου]] (ως ανεξάρτητο κράτος, 2006-σήμερα)**

## Παραπομπές



Κυβερνηση
Αντιπρόεδρος της Ελληνικής Δημοκρατίας

Ο **Αντιπρόεδρος της Ελληνικής Δημοκρατίας** υπήρξε βραχύβιο πολιτειακό αξίωμα που δημιουργήθηκε κατά την διάρκεια του σχεδίου φιλελευθεροποίησης της χούντας το 1973. Ο Οδυσσέας Αγγελής ήταν ο μόνος που θήτευσε στο συγκεκριμένο αξίωμα, υπό την προεδρία του δικτάτορα Γεωργίου Παπαδόπουλου.

## Ιστορικό πλαίσιο
Μετά το Κίνημα του Ναυτικού της 23ης Μαΐου 1973 σε συνδυασμό και με το Αντικίνημα της 13ης Δεκεμβρίου 1967 που είχε προηγηθεί, ο δικτάτορας Γεώργιος Παπαδόπουλος αποφάσισε να προχωρήσει σε έναν υποτυπώδη εκδημοκρατισμό του καθεστώτος, καταργώντας την μοναρχία και προχωρώντας στην εγκαθίδρυση Προεδρικής Δημοκρατίας.

Στο νέο αυτό πολίτευμα θα υπήρχαν τρία κύρια πολιτικά αξιώματα : ο Πρόεδρος, ο Αντιπρόεδρος της Δημοκρατίας και ο Πρωθυπουργός.

Την 1 Ιουνίου του 1973 ο Παπαδόπουλος προχώρησε στην κατάργηση της μοναρχίας αναλαμβάνοντας ο ίδιος προσωρινά την Προεδρία, διαδεχόμενος τον εαυτό του ως Αντιβασιλέα.

Έναν μήνα αργότερα στις, 23 Ιουλίου, διοργανώθηκε νόθο δημοψήφισμα και ο Παπαδόπουλος ανέλαβε και τυπικά τον τίτλο του Προέδρου της Ελληνικής Δημοκρατίας και διορίζοντας Αντιπρόεδρο της Δημοκρατίας ένα κορυφαίο στέλεχος της Χούντας, τον αρχηγό ΓΕΣ, Οδυσσέα Αγγελή.

Ο Παπαδόπουλος αργότερα εξήγγειλε εκλογές για τις αρχές του 1974, τις οποίες ο πολιτικός κόσμος αποδοκίμασε ως φάρσα.

## Όρκος και καθήκοντα

Σύμφωνα με το Σύνταγμα του 1973, ο Αντιπρόεδρος της Δημοκρατίας θα εκλεγόταν ως επιλεγμένος από τον υποψήφιο Πρόεδρο συνυποψήφιος.

Σε αντίθεση με τον Πρόεδρο, ο οποίος θα ορκιζόταν (υπό συνθήκες πλήρους εφαρμογής του Συντάγματος) ενώπιον του απερχόμενου Προέδρου, της Κυβέρνησης, του Προέδρου της Βουλής, μέρους της Ολομέλειας του Κοινοβουλίου και της Ιεράς Συνόδου, ο Αντιπρόεδρος της Δημοκρατίας θα ορκιζόταν μόνον ενώπιον του Προέδρου της Δημοκρατίας, όπως και συνέβη.

Αυτή η τυπική διαφοροποίηση καταδεικνύει τον ρόλο και τα καθήκοντα του Αντιπροέδρου της Δημοκρατίας: Η θέση του Αντιπροέδρου δεν δημιουργήθηκε για να αποτελέσει θέση ηγεσίας, αλλά ένα αξίωμα που επικουρεί τον Πρόεδρο της Δημοκρατίας, με περιορισμένες εξουσίες.

## Κατάργηση
Το Νοέμβριο του 1973, ο Δημήτριος Ιωαννίδης, αρχηγός της ΕΣΑ, ανέτρεψε τον Παπαδόπουλο και κατήργησε με Συντακτική Πράξη το Σύνταγμα του 1973, που προέβλεπε τη θέση του Αντιπροέδρου της Δημοκρατίας. Η θέση του Προέδρου της Δημοκρατίας διατηρήθηκε για τυπικούς μόνο λόγους.

Τον Παπαδόπουλο διαδέχθηκε ως Πρόεδρο ο αρχηγός ΓΕΣ Φαίδων Γκιζίκης, ως εθιμοτυπικός αρχηγός του κράτους.

Μετά την μεταπολίτευση, το Σύνταγμα του 1975 δεν προέβλεψε θέση Αντιπροέδρου.

## Δείτε επίσης
* Κατάλογος Προέδρων της Ελληνικής Δημοκρατίας

## Παραπομπές


Κατηγορία:Πρόεδροι της Ελληνικής Δημοκρατίας
Καρίνα Καπούρ

Η **Καρίνα Καπούρ** (*Kareena Kapoor Khan,* 21 Σεπτεμβρίου 1980) είναι Ινδή ηθοποιός. Είναι η κόρη των ηθοποιών Ραντχίρ Καπούρ και Μπαμπίτα και η μικρότερη αδερφή της ηθοποιού Καρίσμα Καπούρ. Γνωστή για την συμμετοχή της σε διάφορα κινηματογραφικά είδη - από ρομαντικές κωμωδίες μέχρι δραματικές ταινίες - η Καπούρ έχει λάβει αρκετά βραβεία, μεταξύ των οποίων έξι Filmfare Awards, και είναι μια από τις πιο δημοφιλείς και ακριβοπληρωμένες ηθοποιούς του Μπόλιγουντ.

Έκανε την πρώτη της εμφάνιση το 2000 στην πολεμική ταινία *[[Refugee (2000 film)|Refugee]]* και έγινε γνωστή από την ιστορική δραματική ταινία *[[Aśoka (2001 film)|Aśoka]]* και την δραματική ταινία *[[Kabhi Khushi Kabhie Gham...|Kabhi Khushi Kabhie Gham]]* (και οι δυο του 2001). Η αρχική της επιτυχία στην συνέχεια γνώρισε μια σειρά από εμπορικές αποτυχίες και επαναλαμβανόμενους ρόλους, που της χάρισαν αρνητικές κριτικές. Το 2004 υπήρξε μια σημαντική χρονιά για την Καπούρ καθώς ενσάρκωσε έναν κόντρα ρόλο στην δραματική ταινία *[[Chameli (film)|Chameli]]*. Έλαβε θετικά σχόλια για τον ρόλο της στην δραματική ταινία *[[Dev (2004 film)|Dev]]* (2004) και για τον ρόλο της στην ταινία *[[Omkara (2006 film)|Omkara]]* (2006), ο οποίος βασίστηκε στην Δυσδαιμόνα του Σαίξπηρ. Έλαβε περαιτέρω θετικά σχόλια για την συμμετοχή της στην ρομαντική κωμωδία *[[Jab We Met]]* (2007), στα θρίλερ *[[Kurbaan (2009 film)|Kurbaan]]* (2009) και ** (2012) και στις δραματικές ταινίες *[[We Are Family (2010 film)|We Are Family]]* (2010), *[[Heroine (2012 film)|Heroine]]* (2012) και *[[Udta Punjab]]* (2016). Οι μεγαλύτερες επιτυχίες της περιλαμβάνουν τις δραματικές ταινίες *[[3 Idiots]]* (2009) και *[[Bajrangi Bhaijaan]]* (2015), τις ταινίες δράσης *[[Bodyguard (2011 Hindi film)|Bodyguard]]* (2011) και *[[Singham Returns]]* (2014) και την κωμωδία *[[Good Newwz]]* (2019).

Είναι παντρεμένη με τον ηθοποιό Saif Ali Khan, με τον οποίο έχει αποκτήσει έναν γιο. Η καθημερινή ζωή της Καπούρ αποτελεί το κεντρικό θέμα των μέσων ενημέρωσης στην Ινδία. Έχει την φήμη του ειλικρινή και θετικού ανθρώπου και έχει αναγνωριστεί για την συνεισφορά της στην βιομηχανία του κινηματογράφου μέσω των ρόλων που ενσαρκώνει και της μόδας που προωθεί. Παράλληλα με την υποκριτική, η Καπούρ συμμετέχει σε θεατρικές παραστάσεις, παρουσιάζει μια ραδιοφωνική εκπομπή και έχει συγγράψει τρία βιβλία: δυο οδηγούς διατροφής και μια αυτοβιογραφία. Σχεδιάζει την δική της σειρά ρούχων και κοσμημάτων για γυναίκες και συνεργάζεται με την UNICEF από το 2014 για να προωθηθεί η εκπαίδευση των κοριτσιών και να βελτιωθεί η ποιότητα της βασικής εκπαίδευσης στην Ινδία.

## Παραπομπές


## Βιβλιογραφία

*
*

## Εξωτερικοί σύνδεσμοι
*
*
*

Κατηγορία:Ινδές ηθοποιοί
Κατηγορία:Ινδές μοντέλα
Γεώργιος Γ΄ του Μπζεγκ

Ο **Γεώργιος Γ΄**, πολων.  Jerzy III Brzeski (4 Σεπτεμβρίου 1611 - 4 Ιουλίου 1664) από τον Οίκο των Πιαστ-Σιλεσίας ήταν δούκας του Μπζεγκ/Μπρηγκ (από το 1633 ως διοικητής· το 1639 ανέλαβε επίσημα, μαζί με τους αδελφούς του ως το 1654) και της Λεγκνίτσα-Βόλουφ (1653-54 μαζί με τους αδελφούς του).

## Βιογραφία
Ήταν ο πρωτότοκος γιος του Ιωάννη-Χριστιανού δούκα του Μπζεγκ, Λεγκνίτσα, Βόλουφ, Ολάβα και της Δωροθέας-Σίβυλλας των Χοεντσόλερν, κόρης του Ιωάννη-Γεωργίου εκλέκτορα του Βρανδεμβούργου.

## Οικογένεια
Νυμφεύτηκε πρώτα το 1638 τη Σοφία-Αικατερίνη των Ποντέμπραντυ, κόρη του Καρόλου Β΄ δούκα του Μύνστερμπεργκ-Ελς και είχε τέκνα:
* Δωροθέα-Ελισάβετ 1646-1691, παντρεύτηκε τον Ερρίκο πρίγκιπα του Νάσσαου-Ντίλενμπουργκ.

Το 1659 απεβίωσε η Σοφία-Αικατερίνη και ο Γεώργιος Γ΄ έκανε δεύτερο γάμο με την Ελισάβετ-Μαρία-Καρλόττα των Βίττελσμπαχ, κόρη του Λουδοβίκου-Φιλίππου δούκα του Παλατινάτου-Ζίμμερν-Κάιζερσλαουτερν. Δεν απέκτησαν απογόνους.

## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast: Silesia". Genealogy.EU.

## Παραπομπές


Κατηγορία:Οίκος των Πιαστ-Σιλεσίας
Λαίικα Μεσσηνίας

Τα **Λαίικα** είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου, με πληθυσμό 715 κατοίκων, σύμφωνα με την Απογραφή του 2011. Διοικητικά ανήκουν στην Κοινότητα Λαιίκων και υπάγονται στη Δημοτική Ενότητα Καλαμάτας, του Δήμου Καλαμάτας.

## Τοποθεσία
Τα Λαίικα βρίσκονται σε υψόμετρο 81 μέτρων, δίπλα στην Καλαμάτα και μέχρι το 1940, γράφονταν **Λέϊκα**.

## Διοικητικές μεταβολές

* 21-04-1835, ο οικισμός Λέϊκα προσαρτάται στο Δήμο Καλαμών.
* 31-08-1912, ο οικισμός Λέϊκα αποσπάται από το Δήμο Καλαμών και ορίζεται έδρα της Κοινότητας Λέϊκων.
* 16-10-1940, το όνομα του οικισμού Λέϊκα διορθώνεται σε Λαίικα.
* 04-12-1997, ο οικισμός Λαίικα αποσπάται από την Κοινότητα Λαιίκων και προσαρτάται στο Δήμο Καλαμάτας.

## Εξωτερικοί σύνδεσμοι

* Δήμος Καλαμάτας

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Καλαμάτας
Λουδοβίκος Δ΄ της Λεγκνίτσα

Ο **Λουδοβίκος Δ΄**, πολων. Ludwik książę Legnicki (19 Απριλίου 1616 - 24 Νοεμβρίου 1663) από τον Οίκο των Πιαστ-Σιλεσίας ήταν δούκας του Μπζεγκ (από το 1663, μαζί με τους αδελφούς του ως το 1654) του Βόλουφ (1653-54 με τους αδελφούς του) και της Λεγκνίτσα (από το 1653, με τους αδελφούς του ως το 1654, μετά μόνος του).

## Βιογραφία
Ήταν ο δευτερότοκος (επιζών) γιος του Ιωάννη-Χριστιανού δούκα του Μπζεγκ, Λεγκνίτσα, Βόλουφ, Ολάβα και της Δωροθέας-Σιβύλλας του Βρανδεμβούργου, κόρης του Ιωάννη-Γεωργίου εκλέκτορα του Βρανδεμβούργου. 

## Οικογένεια
Νυμφεύτηκε το 1649 τη 2η εξαδέλφη του Άννα-Σοφία, κόρη του Ιωάννη-Αλβέρτου Β΄ δούκα του Μεκλεμβούργου και είχε τέκνα:
* Χριστιανός-Αλβέρτος 1651-1652, απεβ. 1 έτους.

## Πηγές
* Cawley, Charles, SILESIA, Medieval Lands database, Foundation for Medieval Genealogy.
* Marek, Miroslav. "Complete Genealogy of the House of Piast: Silesia". Genealogy.EU.

## Παραπομπές


Κατηγορία:Οίκος των Πιαστ-Σιλεσίας
Πρίτι Ζίντα

Η **Πρίτι Ζίντα** (Χίντι: प्रीति ज़िंटा, 31 Ιανουαρίου 1975) είναι Ινδή ηθοποιός του κινηματογράφου και επιχειρηματίας. Παρόλο που σπούδασε αγγλική φιλολογία και εγκληματολογική ψυχολογία, έκανε την πρώτη της εμφάνιση στην υποκριτική στην ταινία *[[Dil Se..]]* το 1998 και ακολούθησε η ταινία *[[Soldier (ταινία 1998)|Soldier]]*. Αυτοί οι ρόλοι της χάρισαν το Βραβείο Filmfare Καλύτερης Πρωτοεμφανιζόμενης και αργότερα έγινε γνωστή για τον ρόλο της ως έφηβη ανύπαντρη μητέρα στην ταινία *[[Kya Kehna]]* (2000). Έγινε περισσότερο αναγνωρίσιμη όταν ενσάρκωσε διάφορους χαρακτήρες στο κινηματογράφο. Αυτοί οι ρόλοι μαζί με την κινηματογραφική της persona έχουν συνεισφέρει σε μια αλλαγή της Ινδής ηρωίδας ενώ της έχουν χαρίσει αρκετά βραβεία.

Η Ζίντα έλαβε το Βραβείο Filmfare Καλύτερης Ηθοποιού το 2003 για τον ρόλο της στην δραματική ταινία *[[Kal Ho Naa Ho]]*. Συνέχισε με πρωταγωνιστικούς ρόλους σε δυο συνεχόμενες επιτυχημένες ταινίες στην Ινδία, στην ταινία επιστημονικής φαντασίας *[[Koi... Mil Gaya]]* (2003) και στο ρομαντικό δράμα *[[Veer-Zaara]]* (2004). Σχολιάστηκε θετικά για τους ρόλους της ως ανεξάρτητη, σύγχρονη Ινδή γυναίκα στις ταινίες *[[Salaam Namaste]]* (2005) και *[[Kabhi Alvida Naa Kehna]]* (2006), που υπήρξαν επιτυχημένες παραγωγές παγκοσμίως. Αυτοί οι ρόλοι την καθιέρωσαν ως πρωταγωνίστρια του ινδικού κινηματογράφου. Ο πρώτος της διεθνής ρόλος ήταν στην καναδικής παραγωγής ταινία *[[Heaven on Earth (2008)|Heaven on Earth]]* (2008), για την οποία έλαβε το Αργυρό Βραβείο Hugo Καλύτερης Ηθοποιού και ήταν υποψήφια για Βραβείο Genie Καλύτερης Ηθοποιού. Ακολούθησε ένα πολυετές διάλειμμα από την υποκριτική, με εξαίρεση την ταινία *[[Ishkq in Paris]]* (2013), σε δική της παραγωγή, η οποία όμως πέρασε απαρατήρητη.

Παράλληλα με την υποκριτική, η Zinta έχει γράψει μια σειρά στηλών για το BBC News Online της Νότιας Ασίας · είναι κοινωνική ακτιβίστρια, τηλεοπτική παρουσιάστρια και τακτική θεατρική ηθοποιός. Έχει ιδρύσει την εταιρεία παραγωγής PZNZ Media, συνδιευθύνει από το 2008 την ομάδα κρίκετ Kings XI Punjab και από το 2017 είναι η ιδιοκτήτρια της ομάδας κρίκετ Stellenbosch Kings.

## Παραπομπές


## Περαιτέρω μελέτη

* 
* 
* 
* 

## Εξωτερικοί σύνδεσμοι

* 

Κατηγορία:Ινδές ηθοποιοί
Κατηγορία:Ινδές μοντέλα
Αντικάλαμος Μεσσηνίας

Ο **Αντικάλαμος** Καλαμάτας είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου, με πληθυσμό 515 κατοίκων, σύμφωνα με την Απογραφή του 2011. Διοικητικά είναι έδρα ομώνυμης τοπικής ποινότητας που υπάγεται στη Δημοτική Ενότητα Καλαμάτας, του Δήμου Καλαμάτας.

## Τοποθεσία
Ο Αντικάλαμος βρίσκεται σε υψόμετρο 26 μέτρων. Μέχρι το 1867 ονομαζόταν **Αΐζαγα** και από το 1867 μέχρι το 1940, **Αντικάλαμο**.

## Νοσοκομείο Καλαμάτας
Το **Νοσοκομείο Καλαμάτας** βρίσκεται στον Αντικάλαμο, σε απόσταση 8 χιλιομέτρων, από την πόλη της Καλαμάτας.

## Τ.Ε.Ι. Καλαμάτας
Το πρώην '''Τ.Ε.Ι. Πελοποννήσου''' (πρώην **Τ.Ε.Ι. Καλαμάτας**), που τώρα είναι παράρτημα που ανήκει στο **[[Πανεπιστήμιο Πελοποννήσου]]**, βρίσκεται στον Αντικάλαμο.
## Τοπική κοινότητα
Η τοπική κοινότητα Αντικαλάμου είναι χαρακτηρισμένη ως αγροτικός πεδινός οικισμός, με έκταση 4,956 χμ² (2011). Περιλαμβάνει και τον οικισμό Γουλίσματα.
### Πληθυσμός

(σε παρένθεση ο πληθυσμός της τοπικής κοινότητας)

## Διοικητικές μεταβολές

* 21-04-1835, ο οικισμός Αΐζαγα προσαρτάται στο Δήμο Θουρίας.
* 10-07-1867, ο οικισμός Αΐζαγα μετονομάζεται σε Αντικάλαμον.
* 31-08-1912, ο οικισμός Αντικάλαμο αποσπάται από το Δήμο Θουρίας και προσαρτάται στην Κοινότητα Σπερχογείας.
* 26-03-1919, ο οικισμός Αντικάλαμο αποσπάται από την Κοινότητα Σπερχογείας και ορίζεται έδρα της Κοινότητας Αντικαλάμου.
* 16-10-1940, το όνομα του οικισμού Αντικάλαμο διορθώνεται σε Αντικάλαμος.
* 04-12-1997, ο οικισμός Αντικάλαμος αποσπάται από την Κοινότητα Αντικαλάμου και προσαρτάται στο Δήμο Καλαμάτας.

## Εξωτερικοί σύνδεσμοι
* Δήμος Καλαμάτας

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Καλαμάτας
Σκοποβολή στους Μεσογειακούς Αγώνες 1951

Η **[[Σκοποβολή]] στους [[Μεσογειακοί Αγώνες 1951|Μεσογειακούς Αγώνες 1951]]** πραγματοποιήθηκε στις εγκαταστάσεις του Συλλόγου Σκοποβολής Καΐρου στην Αλεξάνδρεια, στην Αίγυπτο από την Τετάρτη 10 έως και την Κυριακή 14 Οκτωβρίου. Στους αγώνες διεξήχθησαν 5 αγωνίσματα μόνο για άνδρες. Πρωταθλήτρια χώρα αναδείχθηκε η Αίγυπτος κατακτώντας 2 χρυσά, 4 ασημένια και 1 χάλκινο μετάλλιο. Την δεύτερη θέση κατέλαβε η Ιταλία με 2 χρυσά και την τρίτη η Ισπανία με 1 χρυσό, 1 ασημένιο και 1 χάλκινο μετάλλιο.

## Αποτελέσματα

## Πίνακας μεταλλίων

## Συνθέσεις
### Ελλάδα

Οι ακόλουθοι αθλητές εκπροσώπησαν την Ελλάδα.

;Σκοποβολή
*Δημήτριος Στάθης (αρχηγός)
*Γεώργιος Στάθης
*Θανάσης Αραβοσιτάς
*Ηλίας Βαλάτας
*Χαρίλαος Τσεπαπαδάκης
*Ιωάννης Βλαχόπουλος

;Σκοποβολή κατά πήλινων δίσκων
*Γιώργος Κούτσης (αρχηγός)
*Ιωάννης Χ. Κούτσης
*Παναγιώτης Λιναρδάκης
*Δημήτρης Κύρτσης
*Πέτρος Παπαδόπουλος

## Παραπομπές


Κατηγορία:Αθλήματα στους Μεσογειακούς Αγώνες 1951
Κατηγορία:Σκοποβολή το 1951
Μπρουκ Σιλντς

Η **Μπρουκ Κρίστα Σίλντς** (αγγλικά:*Brooke Christa Shields*), (γενν. 31 Μαΐου 1965) είναι Αμερικανίδα ηθοποιός και μοντέλο. Αρχικά ήταν παιδί μοντέλο και έλαβε τα θετικά σχόλια των κριτικών σε ηλικία 12 ετών για τον πρωταγωνιστικό ρόλο της στην ταινία *[[Η κουκλίτσα της Νέας Ορλεάνης]]* (1978), στην οποία ενσάρκωσε ένα κορίτσι που εργαζόταν ως πόρνη στην Νέα Ορλεάνη στις αρχές του 20ου αιώνα. Η Σίλντς απέκτησε ευρεία αναγνωρισιμότητα από αυτόν τον ρόλο και συνέχισε το μόντελινγκ μέχρι το τέλος της εφηβείας της ενώ την δεκαετία του 1980 πρωταγωνίστησε σε αρκετές δραματικές ταινίες, όπως η *[[Η γαλάζια λίμνη (ταινία 1980)|Η γαλάζια λίμνη]]* (1980) και η ταινία *[[Ατέλειωτη αγάπη (ταινία, 1981)|Ατέλειωτη αγάπη]]* του Φράνκο Τζεφιρέλι (1981).

Το 1983, η Σίλντς διέκοψε την καριέρα της ως μοντέλο για να φοιτήσει στο Πανεπιστήμιο Πρίνστον, από όπου αποφοίτησε με πτυχίο στις λατινογενείς γλώσσες. Την δεκαετία 1990, η Σίλντς επέστρεψε στην υποκριτική και εμφανίστηκε σε δευτερεύοντες ρόλους σε ταινίες. Πρωταγωνίστησε στα sitcom του NBC *[[Suddenly Susan]]* (1996-2000), για την οποία έλαβε δυο υποψηφιότητες για Χρυσή Σφαίρα, και *[[Lipstick Jungle (TV series)|Lipstick Jungle]]* (2008-2009). Το 2017, η Σίλντς επέστρεψε στο NBC με πρωταγωνιστικό γκεστ ρόλο στο *[[Νόμος και Τάξη: Ειδική Ομάδα|Νόμος και τάξη: Ειδική ομάδα]]* στον 19ο κύκλο. Το 2014, η Σίλντς έκανε την φωνή της Μπέβερλι Γκούντμαν στην σειρά κινουμένων σχεδίων της Adult Swim *[[Mr. Pickles]]* και στην συνέχειά της *[[Momma Named Me Sheriff]]*.

## Εργογραφία
* 
* 
* 
* 
* 

## Παραπομπές

## Εξωτερικοί σύνδεσμοι

* 
* 

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες μοντέλα
Τζένυ Σλέιτ

Η **Τζένι Σάρα Σλέιτ** (αγγλικά: Jenny Sarah Slate, 25 Μαρτίου 1982) είναι Αμερικανίδα ηθοποιός, κωμικός και συγγραφέας. Γεννημένη και μεγαλωμένη στην Μασαχουσέτη, η Σλέιτ φοίτησε στην Ακαδημία Μίλτον και σπούδασε φιλολογία στο Πανεπιστήμιο Κολούμπια, όπου ήρθε σε επαφή με το θέατρο και την κωμωδία. Μετά από κάποιους μικρούς κωμικούς ρόλους στην τηλεόραση, η Σλέιτ απέκτησε αναγνωρισιμότητα για τα σόου της στη Νέα Υόρκη και για τη δημιουργία, συγγραφή και παραγωγή ταινιών μικρού μήκους για παιδιά και για τη σειρά βιβλίων για παιδιά *Marcel the Shell with Shoes On* (2010 - σήμερα) ενώ έγινε γνωστή στο ευρύ κοινό μετά την εμφάνισή της στον 35ο κύκλο του *Saturday Night Live* (2009 - 2010). Η ιδιαίτερη φωνή της της χάρισε τον ρόλο της Τάμι Λάρσεν στην επιτυχημένη κωμική σειρά κινουμένων σχεδίων *[[Bob's Burgers]]* (2012 - σήμερα) και απέκτησε περισσότερη αναγνωρισιμότητα για τους γκεστ ρόλους της ως Μόνα-Λίζα Σέιπερσταϊν στην κωμική τηλεοπτική σειρά του NBC *Parks and Recreation* (2013 - 2015), ως Σάρα Γκούγκενχαϊμ στην κωμική σειρά *House of Lies* (2013 - 2015) και στην κωμική σειρά αυτοσχεδιασμού *Kroll Show* (2013 - 2015).

Η μεγάλη αναγνωρισιμότητα ήρθε με τον πρωταγωνιστικό ρόλο στην κωμική-δραματκή σειρά *Obvious Child* (2014), για την οποία κέρδισε το Critics' Choice Movie Award Καλύτερης Ηθοποιού σε Κωμωδία και ήταν υποψήφια για Independent Spirit Award και για Gotham Independent Film Award. Έδωσε τη φωνή της στις σειρές κινουμένων σχεδίων *[[Ζωούπολη]]* (2016), *[[Μπάτε σκύλοι αλέστε]]* (2016) και *[[Η Ταινία Lego Batman|Η ταινία Lego Batman]]* (2017) ενώ διακρίθηκε στο δράμα με την εμφάνισή της στην ταινία *Χαρισματική* (2017).

## Βιβλιογραφία
* 
* 
* 
* 

## Παραπομπές


## Εξωτερικοί σύνδεσμοι

* 

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Μπουρνιάς Μεσσηνίας

Ο **Μπουρνιάς** Καλαμάτας είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου, με πληθυσμό 125 κατοίκων, σύμφωνα με την Απογραφή του 2011. Διοικητικά ανήκει στην Κοινότητα Καλαμάτας και υπάγεται στη Δημοτική Ενότητα Καλαμάτας, του Δήμου Καλαμάτας.

## Τοποθεσία
Ο Μπουρνιάς βρίσκεται σε υψόμετρο 35 μέτρων, κοντά στην Καλαμάτα και ανάμεσα σε Καλαμάτα και Ασπρόχωμα.

## Προέλευση ονόματος
Ο Μπουρνιάς, το όνομά του, πιθανόν να το πήρε από το εργοστάσιο κεραμικών, τούβλων και κεραμιδιών, του Ιωάννη Μπουρνιά, που βρισκόταν στην περιοχή.

## Διοικητικές μεταβολές
Ο Μπουρνιάς αναγνωρίσθηκε ως οικισμός, στις 14-03-1971 και προσαρτήθηκε στο Δήμο Καλαμάτας.

## Εξωτερικοί σύνδεσμοι
* Δήμος Καλαμάτας

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Καλαμάτας
Λόρα Πρέπον

Η **Λόρα Πρέπον** (*Laura Helene Prepon*, γενν. 7 Μαρτίου 1980) είναι Αμερικανίδα ηθοποιός. Απέκτησε φήμη μετά την συμμετοχή της στο sitcom του Fox *[[That '70s Show]]* (1998-2006). Είναι επίσης γνωστή από την συμμετοχή της στην κωμική-δραματική σειρά του Netflix *[[Orange Is the New Black]]* (2013-2019). Η Prepon έκανε την πρώτη της εμφάνιση στον κινηματογράφο το 2001 με την ανεξάρτητη δραματική ταινία *[[Southlander]]*. Άλλες ταινίες της είναι η ρομαντική δραματική ταινία *[[Come Early Morning]]* (2006), η κωμωδία *[[Lay the Favorite]]* (2012), το θρίλερ *[[The Girl on the Train (2016 film)|The Girl on the Train]]* (2016) και η δραματική ταινία *[[The Hero (2017 film)|The Hero]]* (2017).

## Παραπομπές


## Εξωτερικοί σύνδεσμοι

*
* 

Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί κινηματογράφου
Χασάν Νασράλα

Ο **Χασάν Νασράλα** (Αραβικά: حسن نصرالله [ħasan nasˤrɑɫɫɑh] · 31 Αυγούστου 1960 - 27 Σεπτεμβρίου 2024) ήταν ο τρίτος  Γενικός Γραμματέας του πολιτικού και παραστρατιωτικού κόμματος του Λιβάνου Χεζμπολάχ, από τότε που ο προκάτοχός του, Αμπάς αλ-Μουσουάι, δολοφονήθηκε από τις αμυντικές δυνάμεις του Ισραήλ τον Φεβρουάριο 1992. Υπό τη θητεία του, η Χεζμπολάχ ορίστηκε τρομοκρατική οργάνωση, είτε εξ ολοκλήρου είτε εν μέρει, από τις Ηνωμένες Πολιτείες και άλλα έθνη, καθώς και από την Ευρωπαϊκή Ένωση. Η Ρωσία απορρίπτει τους ισχυρισμούς ότι η Χεζμπολάχ είναι τρομοκρατική οργάνωση και θεωρεί τη Χεζμπολάχ νόμιμη κοινωνικοπολιτική οργάνωση. Η Λαϊκή Δημοκρατία της Κίνας παραμένει ουδέτερη και διατηρεί επαφές με τη Χεζμπολάχ. Σκοτώθηκε στις 27 Σεπτεμβρίου του 2024 μετά από πυραυλική επίθεση του Ισραήλ.

## Ζωή και εκπαίδευση
Ο Χασάν Νασράλα γεννήθηκε το ένατο από τα δέκα παιδιά μιας οικογένειας Σιιτών στο Μπουρτζ Χάμουντ, στην περιοχή Matn (ανατολικό προάστιο της Βηρυτού) στις 31 Αυγούστου 1960.  Ο πατέρας του, Αμπντούν Καρίμ Νασράλα, γεννήθηκε στο Bazourieh, ένα χωριό στο Jabal Amel (Νότια Δημοκρατία του Λιβάνου) που βρίσκεται κοντά στην Τύρο και εργάστηκε ως πωλητής φρούτων και λαχανικών.  Αν και η οικογένειά του δεν ήταν ιδιαίτερα θρησκευτική, ο Χασάν ενδιαφερόταν για θεολογικές σπουδές. Παρακολούθησε το σχολείο al-Najah και αργότερα ένα δημόσιο σχολείο στην κυρίως χριστιανική γειτονιά του Sin el Fil Beirut.

## Παραπομπές


Κατηγορία:Λιβανέζοι πολιτικοί
Κατηγορία:Άραβες Μουσουλμάνοι
Αύγουστος της Λεγκνίτσα

Ο **Αύγουστος**, πολων. August hrabia legnicki (21 Αυγούστου 1627 - 14 Μαΐου 1679) από τον Οίκο των Πιαστ-Σιλεσίας ήταν κόμης της Λεγκνίτσα/Λήγκνιτς.

## Βιογραφία
Ήταν ο τέταρτος επιζών γιος (1ος από τον 2ο γάμο) του Ιωάννη-Χριστιανού δούκα του Μπζεγκ, Λεγκνίτσα, Βόλουφ, Ολάβα και της 2ης συζύγου του Άννας-Χέντβιχ, κόρης του στρατάρχη Φρειδερίκου του Σιτς. Ο γάμος των γονιών του ήταν μοργανατικός και η Άννα-Χέντβιχ έλαβε για τον εαυτό της και τους απογόνους της τον τίτλο του *βαρόνου, -ης της Λεγκνίτσα/Λήγκνιτς* από τον Φερδινάνδο Β΄ των Αψβούργων.

Το 1664 ο Αύγουστος προήχθη σε κόμη της Λεγκνίτσα/Λήγκνιτς με διάταγμα που εκδόθηκε στο Ρέγκενσμπουργκ. Το ίδιο έτος απεβίωσε ο μόνος επιζήσας αδελφός του Σιγισμούνδος. Όταν το 1675 απεβίωσε 15ετής ο ανιψιός του Γεώργιος-Γουλιέλμος δούκας της Λεγκνίτσα & Μπζεγκ, ο Αύγουστος έμεινε ο τελευταίος όλου του Οίκου των Πιαστ, έτσι διεκδίκησε το δουκάτο εκείνου. Όμως ο Λεοπόλδος Α΄ των Αψβούργων απέρριψε το αίτημα, καθώς ο μοργανατικός γάμος των γονιών του απέκλειε τον Αύγουστο από τη διαδοχή. Επειδή δεν ζούσαν τα τέκνα από τον πρώτο γάμο του πατέρα του, του επέτρεψε μόνο τις περιοχές Πσεβόρνο και Καντοροβίτσε.

Έτσι στις 14 Μαΐου 1679 απεβίωσε στο κάστρο Σιντμίνε/Ζήμπενχουφεν ο τελευταίος άρρην των Πιαστ. Τάφηκε στην εκκλησία της Αγ. Τριάδας στο Πσεβόρνο.

## Οικογένεια
Νυμφεύτηκε το 1653 την Ελισάβετ, κόρη του Ιωάννη-Αδάμ Ραουπόβσκυ φον Ράουποβ, βαρόνου του Ρούππαου και είχε τέκνα:
* Χριστιανός-Αύγουστος 1655-1671 απεβ. 16 ετών, Άννα-Λουίζα-Ελισάβετ 1658-1659 απεβ. 1 έτους, Ιωάννα-Ελισάβετ 1660 απεβ. την ημέρα που γεννήθηκε.

## Πηγές
* Το αντίστοιχο λήμμα της Πολωνικής Βικιπαίδειας.

Κατηγορία:Οίκος των Πιαστ-Σιλεσίας
Ζαν Αικάρ

thumb|right|Προτομή του Αικάρ από τον γλύπτη Βικτόρ Νικολά (1931)
Ο **Ζαν Φρανσουά Βικτόρ Αικάρ** (*Jean François Victor Aicard*, 4 Φεβρουαρίου 1848 – 13 Μαΐου 1921) ήταν Γάλλος ποιητής, θεατρικός συγγραφέας και μυθιστοριογράφος.

## Βιογραφικά στοιχεία
Ο Ζαν Αικάρ γεννήθηκε στην Τουλόν. Ο πατέρας του ήταν κάπως γνωστός δημοσιογράφος. Ο νεαρός Ζαν άρχισε τη σταδιοδρομία του το 1867 με την ποιητική συλλογή *Les Jeunes Croyances*, έναν «φόρο τιμής» στον Λαμαρτίνο, το οποίο ακολουθήθηκε το 1870 από ένα μονόπρακτο θεατρικό έργο που ανέβηκε στο θέατρο της Μασσαλίας.

Η ακρίβεια, η χάρη του ύφους του και η ποιητική του ζωηρότητα τον κατέστησαν γνωστό από νωρίς στον γαλλικό φιλολογικό κόσμο. Οι ποιητικές του συλλογές περιλαμβάνουν τα *Ποιήματα της Προβηγκίας* (1874) και *Το τραγούδι του παιδιού* (1876), που τιμήθηκαν από τη Γαλλική Ακαδημία, το *Miette et Noré* (1880), ένα προβηγκιανό ειδύλλιο, και το *Le Livre d'heures de l'amour* (1887). Από τα θεατρικά έργα του το πλέον επιτυχημένο ήταν το *Ο πατήρ Λεμπονάρ* (1890), που πρωτοανέβηκε στο Théâtre Libre. Μεταξύ των άλλων έργων του συγκαταλέγονται τα μυθιστορήματα *Le Roi de Camargue* (1890), *L'Ame d'un enfant* (1898) και *Tata* (1901). Το *Η Αφροδίτη της Μήλου* (1874) είναι μια εξιστόρηση της ανακαλύψεως του ομώνυμου αγάλματος από ανέκδοτα έγγραφα.

Ο Ζαν Αικάρ εκλέχθηκε μέλος της Γαλλικής Ακαδημίας (στην έδρα νο. 10) το 1909. Πέθανε στο Παρίσι σε ηλικία 73 ετών. Μυθιστορήματά του έχουν μεταφερθεί στον γαλλικό κινηματογράφο και τηλεόραση.

## Επιλεγμένα έργα
### Ποίηση
* *Les Rebellions et les apaisements* (1871)
* *Les Poèmes de Provence* (1874)
* *La Chanson des enfants* (1876)
* *Miette et Note* (1880)
* *Lamartine* (1883), Βραβείο Ποιήσεως της Γαλλικής Ακαδημίας
* *Le Livre d'heures de l'amour* (1887)
* *Jésus* (1896)
* *Le témoin* (1914-1916)

### Μυθιστορήματα
* *La Vénus de Milo* (1874)
* *Le Roi de Camargue* (1890)
* *Notre-Dame-d'Amour* (1896), online στο: http://www.gutenberg.org/etext/18627
* *L'Âme d'un enfant* (1898)
* *Tatas* (1901)
* *Benjamine* (1906)
* *Maurin des Maures* (1908)
* *L'illustre Maurin* (1908)

### Θεατρικά έργα
* *Pygmalion* (1878)
* *Othello ou le More de Venise* (1881)
* *Le Père Lebonnard* (1889)

## Παραπομπές


## Πηγές
* 
* Το λήμμα «Αικάρ Ιωάννης» στη *Νέα Ελληνική Εγκυκλοπαίδεια* «Χάρη Πάτση», τόμ. 2, σελ. 714

## Εξωτερικοί σύνδεσμοι
* 
* Η συλλογή ''Les Jeunes Croyances'' στην *Gallica* (Εθνική Βιβλιοθήκη της Γαλλίας)

Κατηγορία:Γάλλοι ποιητές
Κατηγορία:Γάλλοι μυθιστοριογράφοι
Κατηγορία:Γάλλοι θεατρικοί συγγραφείς
Κατηγορία:Γάλλοι μυθιστοριογράφοι του 19ου αιώνα
Κατηγορία:Γάλλοι ακαδημαϊκοί